Diari Oficial de la Generalitat Valenciana


Sumari del DOGV 4955, del 28-02-2005 (2005/1169)

Notificació de caducitat d'autorització sanitària. Expedient Va-363/02.
-----------------------------------------------------------------------

### Dades del document

Número de DOGV
:   4955

Data del DOGV
:   28-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1169


Organisme emissor
:   Conselleria de Sanitat

Tipus de document
:   Anunci

Notificació de caducitat d'autorització sanitària. Expedient Va-363/02. [2005/X1169]
  
No s'ha pogut notificar de forma personal i directa a la persona interessada la resolució que a continuació es relaciona de caducitat de l'expedient de sol·licitud d'autorització de funcionament i inscripció en el Registre General Sanitari d'Aliments. Es publica ara en compliment de l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 15 de desembre de 2004.- El director general de Salut Pública: Manuel Escolano Puig.
  
?Vist l'expedient de sol·licitud d'autorització sanitària de funcionament i inscripció en el Registre General Sanitari d'Aliments iniciat per Elaborados de Hotelería, SL (VA-363/02), resulten els fets següents:
  
En data 06.06.02 van iniciar expedient de sol·licitud d'autorització i inscripció en el Registre General Sanitari d'Aliments per a l'elaboració de menjars preparats per a col·lectivitats diverses en les instal·lacions síties al c/ Joaquín Costa, 9 de València.
  
En data 28.08.02 es fa visita d'inspecció en la seua indústria i s'alça acta d'inspecció núm. 6303, en la qual es fa constar que el local està tancat i sense activitat.
  
En dates 13.09.02 i 07.11.02 se'ls envia advertiment de caducitat, que va ser tornada i publicada en el DOGV núm. 4528 de data 23.06.03 i exposada en el tauler d'anuncis de l'Ajuntament de València del 13.06.03 al 14.07.03. En els advertiments se'ls requerix perquè es posen en contacte amb el Centre de Salut Pública de València per a poder realitzar la preceptiva inspecció de les instal·lacions, concedint-los un termini de tres mesos, sense que fins a la data hagen donat compliment al que se'ls requeria.
  
Davant estos fets són de consideració els fonaments de dret següent:
  
- La competència d'esta Direcció General per a la Salut Pública té el seu suport legal en l'article 12 del Decret 87/1999, de 30 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
- L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú preveu la caducitat dels expedients iniciats a sol·licitud de l'interessat, quan es produïsca la paralització per causa imputable a ell mateix, amb l'advertiment previ a l'interessat i transcorregut el termini de tres mesos sense haver fet les activitats necessàries per a reprendre la tramitació.
  
Vist els preceptes legals citats i la resta que s'apliquen i els fets exposats anteriorment, resolc declarar la caducitat de l'expedient 11897/VA-363/02 en data 10.09.2003.
  
Contra este acte, podrà interposar-se recurs d'alçada davant el sotssecretari de la Conselleria de Sanitat en el termini d'un mes, de conformitat amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.